Kragdraad skok 6 diere in wildtuin dood | Netwerk24
Kragdraad skok 6 diere in wildtuin dood
Deur Jana Marx 29 Januarie 2019 14:24
'n Kameelperd, twee leeus, twee hiënas en 'n renoster is die naweek in die Krugerwildtuin doodgeskok nadat 'n Eskom-kragpaal weens swaar reën naby die Skukuza-ruskamp omgeval het.
Ike Phaahla, woordvoerder van Sanparke, sê werkers van Eskom wat die drade wou herstel, het op 'n leeu afgekom wat aan 'n dooie renoster gevreet het.
Hulle het veldwagters ontbied om die leeu te verjaag. Die veldwagters het toe op die ander karkasse afgekom.
Phaahla sê hulle vermoed die drade het die kameelperd getref, waarna die roofdiere op pad na die karkas oor die drade gestruikel het en ook doodgeskok is.